เด็กสาวที่บรรลุวัยเจริญพันธุ์เร็วกว่าเพื่อน มีแนวโน้มที่จะไม่ชอบออกสังคม และไม่เป็นที่นิยม แต่ออกอาการภาวะกังวล และภาวะซึมเศร้า อาจเป็นเพราะเหตุใด
จิตวิทยาในชีวิตประจำวัน - ภาคที่ 2 จิตวิทยาวัยรุ่น ตอนที่ 11 ช่วงเวลานั้น สำคัญไฉน 2 จิตวิทยาในชีวิตประจำวัน - ภาคที่ 2 จิตวิทยาวัยรุ่น ตอนที่ 11 ช่วงเวลานั้น สำคัญไฉน 2 ในเด็กสาว การบรรลุวัยเจริญพันธุ์เร็วกว่าเพื่อน อาจกลายเป็นสิ่งเสียเปรียบ Disadvantage อันที่จริง การมีพัฒนาการทรวงอก Breast เร็วกว่าเพื่อน จะมีความสัมพันธ์กับภาพลักษณ์ของร่างกาย Body image ที่งดงาม และความเชื่อมั่นในตนเอง Self-confidence ที่สูง อย่างไรก็ตาม การศึกษาหลายครั้งพบว่า เด็กสาวที่บรรลุวัยเจริญพันธุ์เร็วกว่าเพื่อน มีแนวโน้มที่จะไม่ชอบออกสังคม Out-going และไม่เป็นที่นิยม Popular แต่ออกอาการภาวะกังวล Anxiety และภาวะซึมเศร้า Depression อาจเป็นเพราะเด็กสาวกลุ่มนี้ แสดงออกซึ่งรูปโฉมโนมพรรณที่แตกต่างจากเพื่อนสาวในชั้นเรียนเดียวกัน จนอาจเป็นที่ล้อเลียนของเพื่อนฝูง เด็กสาวที่บรรลุวัยเจริญพันธุ์เร็วกว่าเพื่อน มักจะดูแก่กว่า และเห็นได้ชัดว่ามีน้ำหนักมากกว่า เด็กหนุ่มในชั้นเรียน ซึ่งจะยังไม่บรรลุภาวะเดียวกัน จนกว่าจะถึง 2 ปี ถึง 3 ปีให้หลัง ดังนั้น จึงไม่เป็นที่สนใจของเด็กหนุ่มในชั้นเรียนเดียวกัน ในที่สุดเธอจึงมักแสวงหาเพื่อนชายที่แก่กว่า ซึ่งมักจะหันเหความสนใจออกห่างจากการเรียนไปยังกิจกรรมที่ไม่พึงปรารถนา กิจกรรมดังกล่าวได้แก่ การสูบบุหรี่ การดื่มแอลกอฮอล์ การเสพยาเสพติด และการมีเพศสัมพันธ์ ซึ่งเป็นสิ่งที่เธอไม่พร้อมที่จะรับมือด้วย อันที่จริง ความเสี่ยงทางด้านจิต อาทิ ภาวะซึมเศร้า ในบรรดาสาววัยรุ่นกลุ่มนี้ จะอยู่ในระดับสูงกว่า ในกรณีของโรงเรียนสหศึกษา Co-education และกรณีที่มีเพื่อนชายมากมายหลายคน ผลกระทบดังกล่าว อาจอยู่ยาวนาน ตัวอย่างเช่น การศึกษาหนึ่งในสวีเดนพบว่า เด็กสาวที่บรรลุวัยเจริญพันธุ์เร็วกว่าเพื่อน มีผลการเรียนที่ตกต่ำ และมีแนวโน้มที่จะต้องออกจากโรงเรียนก่อนเวลาอันสมควร Drop out เมื่อเปรียบเทียบกับเด็กสาวที่บรรลุวัยเจริญพันธุ์ล่าช้ากว่าเพื่อน แต่เมื่อผ่านพ้นช่วงเวลาหนึ่ง เด็กสาวกลุ่มนี้สามารถปรับปรุงผลการเรียนให้ทันเพื่อนฝูงได้ โดยเฉพาะอย่างยิ่ง ในโรงเรียนมัธยมศึกษาตอนต้น Middle school เด็กสาวกลุ่มนี้ กลายเป็นที่นิยมชมชอบของหนุ่มวัยรุ่น ที่มีพัฒนาการทางร่างกายที่ไล่ทันและแซงสาววัยรุ่นด้วยซ้ำ ตามปรกติ สาววัยรุ่นกลุ่มนี้สามารถปรับตัวได้ดีไม่แพ้เด็กสาวที่บรรลุวัยเจริญพันธุ์ที่ล่าช้ากว่าเพื่อน สรุปในภาพรวมแล้ว ทั้งความได้เปรียบของเด็กหนุ่มที่บรรลุวัยเจริญพันธุ์เร็วกว่าเพื่อน และความเสียเปรียบของเด็กหนุ่มที่บรรลุวัยเจริญพันธุ์ช้ากว่าเพื่อน จะมีผลกระทบมากกว่า ความได้เปรียบของเด็กสาวที่บรรลุวัยเจริญพันธุ์ช้ากว่าเพื่อน และความเสียเปรียบของเด็กสาวที่บรรลุวัยเจริญพันธุ์เร็วกว่าเพื่อน อย่างไรก็ตาม ผลกระทบดังกล่าว จะมีความแตกต่างที่แคบน้อยลงเมื่อเวลาผ่านพ้นไป ตัวอย่างเช่น เมื่อสำเร็จการศึกษามัธยมศึกษาตอนปลาย ช่องว่างดังกล่าวจะหายไป อนึ่งผลการวิจัยที่มหาวิทยาลัยแคลิฟอร์เนีย แสดงว่า เด็กหนุ่มที่บรรลุวัยเจริญพันธุ์เร็วกว่าเพื่อน มีแนวโน้มที่จะเข้าสังคม Sociable เชื่อมั่น Confident และรับผิดชอบ Responsible ต่อเนื่องไปจนอาบรรลุยุกว่า 30 ปี ซึ่งเป็นวัยผู้ใหญ่ Adulthood เต็มตัว ไปแล้ว
เด็กสาวที่บรรลุวัยเจริญพันธุ์เร็วกว่าเพื่อน มีแนวโน้มที่จะไม่ชอบออกสังคม และไม่เป็นที่นิยม แต่ออกอาการภาวะกังวล และภาวะซึมเศร้า อาจเป็นเพราะเด็กสาวกลุ่มนี้ แสดงออกซึ่งรูปโฉมโนมพรรณที่แตกต่างจากเพื่อนสาวในชั้นเรียนเดียวกัน จนอาจเป็นที่ล้อเลียนของเพื่อนฝูง เด็กสาวที่บรรลุวัยเจริญพันธุ์เร็วกว่าเพื่อน มักจะดูแก่กว่า (และเห็นได้ชัดว่ามีน้ำหนักมากกว่า) เด็กหนุ่มในชั้นเรียน ซึ่งจะยังไม่บรรลุภาวะเดียวกัน จนกว่าจะถึง 2 ปี ถึง 3 ปีให้หลัง ดังนั้น จึงไม่เป็นที่สนใจของเด็กหนุ่มในชั้นเรียนเดียวกัน ในที่สุดเธอจึงมักแสวงหาเพื่อนชายที่แก่กว่า ซึ่งมักจะหันเหความสนใจออกห่างจากการเรียนไปยังกิจกรรมที่ไม่พึงปรารถนา กิจกรรมดังกล่าว ได้แก่ การสูบบุหรี่ การดื่มแอลกอฮอล์ การเสพยาเสพติด และการมีเพศสัมพันธ์ ซึ่งเป็นสิ่งที่เธอไม่พร้อมที่จะรับมือด้วย อันที่จริง ความเสี่ยงทางด้านจิต (อาทิ ภาวะซึมเศร้า) ในบรรดาสาววัยรุ่นกลุ่มนี้ จะอยู่ในระดับสูงกว่า ในกรณีของโรงเรียนสหศึกษา และกรณีที่มีเพื่อนชายมากมายหลายคน
3.จิตเวชศาสตร์ (จิตเวชศาสตร์) - Psychiatry,10.นรีเวชวิทยา (นรีเวชวิทยา) - Gynecology